Man, twee vroue in huis in PE oorval | Maroela Media
Die polisie in Port Elizabeth in die Oos-Kaap is steeds op soek na drie rowers wat Maandag in die vroeë oggendure 'n huis in Sardinia Bay-weg binnegestorm en 'n man en twee vroue oorval het.
Kapt. Sandra Janse van Rensburg, woordvoerder van die polisie, sê 'n 48-jarige man het saam met sy vrou en skoonsuster televisie gekyk toe drie mans net ná middernag die huis deur 'n skuifdeur binnegekom het. Die rowers was met messe en 'n breekyster gewapen.
Volgens Janse van Rensburg het die mans, wat almal klapmusse gedra het, geld, vuurwapens en selfone by die huisbewoners geëis. Daarna is die drie slagoffers vasgebind en in 'n slaapkamer toegesluit terwyl die rowers die huis geplunder het.
Die boosdoeners het met juweliersware, parfuum, vyf televisiestelle, twee skootrekenaars, vier selfone en 'n onbevestigde bedrag kontant op die vlug geslaan.
Die slagoffers is nie ernstig beseer tydens die voorval nie.
3 studente in Potchefsroom ook deur gewapende rowers 3 uur Saterdag oggend oorval.. Dit het nie eers sosiale medie gehaal nie. Tragies.
Karolis · 1 maand gelede
Die televisie in die toilet gaan die meeste gemis word.
Nadia · 1 maand gelede
5 TV's…. vir 3 mense… wow!
jk · 1 maand gelede
Jy is besorgd oor die hoeveelheid TV's.Dis mos hul saak hoeveel hul het.Plaas jy het empatie met hulle,hulle kon dood gewees het.